Document ID: 31982R0065

KOMISSION ASETUS (ETY) N:o 65/82,
annettu 13 päivänä tammikuuta 1982,
sokerin seuraavaan markkinointivuoteen siirtämisen soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81() ja erityisesti sen 27 artiklan 3 kohdan, 32 artiklan 3 kohdan ja 48 artiklan,
sekä katsoo, että
asetuksen (ETY) N:o 1785/81 27 artiklassa säädetään, että jokainen yritys voi päättää siirtää A-kiintiön ylittävän sokerintuotannon kokonaan tai osittain seuraavaan markkinointivuoteen tämän vuoden tuotannon lukuun; edellytyksenä sokerintuotantoyrityksen mahdollisuudelle tarvittaessa siirtää A-kiintiön ylittävä tuotanto kokonaisuudessaan on, että kyseiset juurikkaantuottajat osallistuvat läheisesti siirtopäätökseen tätä koskevalla alakohtaisella sopimuksella juurikasostoista tehtävien sopimusten ja alakohtaisten sopimusten kehyssäännöksistä 20 päivänä helmikuuta 1968 annetun neuvoston asetuksen (ETY) N:o 206/68(), sellaisena kuin se on viimeksi muutettuna Kreikan liittymisasiakirjalla, mukaisesti; Ranskan merentakaisten departementtien ruokosokerin valmistajien ja ruo'ontuottajien suhteet hoidetaan kyseisen tehtaan sekakomission välityksellä; tämän vuoksi olisi säädettävä tämän komission hyväksynnästä edellytyksenä sokerin siirtämiselle,
siirtämisen käsite voi koskea ainoastaan tosiasiallisesti tuotettua sokeria; tämän vuoksi olisi säädettävä, että yritys voi päättää siirtää ainoastaan A-kiintiön ylittävää sokeria, jonka tuotannon kyseinen jäsenvaltio on todennut, ja säädettävä tällaista toteamista koskevista aiheellisista yksityiskohtaisista säännöistä ja erityisesti tiedoista, jotka yrityksen on tässä tarkoituksessa ilmoitettava,
asetuksen (ETY) N:o 1785/81 27 artiklan 3 kohdan toisessa alakohdassa säädetään siirretystä, seuraavan 12 peräkkäisen kuukauden aikana varastoitavasta sokerimäärästä, joka myydään samana ajanjaksona, perittävästä määritettävästä maksusta; tämän sokerin myynti tämän jakson aikana, samoin kuin muiden sokerien myynti, oikeuttaa asetuksen (ETY) N:o 1785/81 8 artiklan 2 kohdan kolmannen alakohdan a alakohdassa tarkoitettua varastointimaksua vastaavan lisämaksun perimiseen,
tällä asetuksella on tarkoitus korvata sokerin tuotannon osan seuraavalle sokerin markkinointivuodelle siirtämisen soveltamista koskevista yksityiskohtaisista säännöistä 20 päivänä tammikuuta 1969 annettu komission asetus (ETY) N:o 103/69(), sellaisena kuin se on muutettuna asetuksella (ETY) N:o 144/69(),
Kreikan juurikkaantuottajilla ei vielä ole niitä edustavia erityisiä ammattijärjestöjä; tämän vuoksi olisi säädettävä tätä koskevasta siirtymätoimenpiteestä markkinointivuoden 1981/1982 siirtämisen osalta, ja
sokerin hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 1785/81 27 artiklan nojalla yritys voi siirtää juurikassokerimäärän seuraavaan markkinointivuoteen ainoastaan, jos sellaisesta mahdollisuudesta on määrätty alakohtaisessa sopimuksessa asetuksen (ETY) N:o 206/68 1 artiklan mukaisesti.
Juurikassokerin seuraavaan markkinointivuoteen siirtämisen osalta ensimmäisessä alakohdassa tarkoitetussa sopimuksessa määrätään siirrettävän sokerin määrää vastaavasta juurikkaiden määrästä sekä näiden juurikkaiden jakamisesta juurikkaantuottajien kesken.
2. Asetuksen (ETY) N:o 1785/81 27 artiklan nojalla yritys voi siirtää juurikassokerimäärän seuraavaan markkinointivuoteen ainoastaan, jos kyseisen tehtaan sekakomissio hyväksyy tällaisen mahdollisuuden.
2 artikla
1. Yritys voi päättää ainoastaan sellaisen sokerin siirtämisestä, jonka A-kiintiön ylittävän tuotannon kyseinen jäsenvaltio on todennut.
2. Edellä 1 kohdassa tarkoitetuksi toteamiseksi jäsenvaltion on:
a) laskettava yhteen edelliseltä markkinointivuodelta siirrettyjen sokerien määrät ja kuluvana markkinointivuonna kyseisen siirron päätöspäivään mennessä tuotetut sokerimäärät,
ja
b) vähennettävä a alakohdassa tarkoitetusta summasta ennen siirron viimeistä päätöspäivää tarvittaessa viedyt C-sokerin määrät sekä ne määrät, joista on tarvittaessa kuluvan markkinointivuoden aikana tehty siirtopäätöksiä.
Kyseisen yrityksen siirrettävissä olevan sokerimäärän on oltava pienempi kuin ensimmäisessä alakohdassa tarkoitetun laskun ja yrityksen A-kiintiön erotus.
3. Markkinointivuoden lukuun siirrettyjä kyseisiä sokerimääriä pidetään mainitun markkinointivuoden ensimmäisinä tuotettuina määrinä.
3 artikla
1. Jos siirtopäätöksen tehnyt yritys ei ole maksanut siirretyksi sokeriksi jalostetun juurikkaan väliaikaista maksua, joka vastaa A-juurikkaan sinä markkinointivuonna voimassa olevaa vähimmäishintaa, jona juurikas on tuotettu, tämän yrityksen on tehtävä juurikkaan tuottaja osalliseksi varastointikustannusten korvauksesta asetuksen (ETY) N:o 1785/81 27 artiklassa tarkoitetulta ajalta.
Tämän osallistumisen osalta on otettava huomioon:
a) asetuksen (ETY) N:o 1785/81 8 artiklassa tarkoitetun kyseisten varastointikustannusten korvauksen määrän vahvistamiseksi käytettyjen rahoituskustannusten osuus;
b) mainitun asetuksen 29 artiklan 2 kohdassa tarkoitettu prosenttiosuus;
c) mainitun asetuksen 4 artiklan 2 kohdassa tarkoitettu saanto.
2. Sovellettaessa asetuksen (ETY) N:o 1785/81 30 artiklan 3 kohtaa voidaan alakohtaisen sopimuksen nojalla poiketa saman asetuksen 32 artiklan 2 kohdan toisen luetelmakohdan säännöksistä.
Tämän kohdan soveltamisesta ei saa seurata se, että kunkin juurikkaantuottajan kokonaistulot ovat pienemmät kuin edellä mainitun asetuksen 6 ja 32 artiklan soveltamisesta seuraavat kokonaistulot.
4 artikla
Asetuksen (ETY) N:o 1785/81 27 artiklan 2 kohdassa tarkoitetussa ilmoituksessa on oltava:
a) siirrettävä määrä valkoisena sokerina ilmaistuna;
b) tämän asetuksen 2 artiklassa tarkoitettuun toteamiseen tarvittavat tiedot.
Jäsenvaltiot voivat kuitenkin vaatia lisätietoja.
5 artikla
1. Muuten kuin kyseisen jäsenvaltion tunnustaman ylivoimaisen esteen sattuessa jäsenvaltioiden on perittävä siirretyn sokerin määrästä, jonka osalta yritys ei ole täyttänyt asetuksen (ETY) N:o 1785/81 27 artiklan 2 kohdassa tarkoitettua varastointi- velvoitetta, 20 ECUn suuruinen määrä 100 kilogrammalta sokeria, sanotun kuitenkaan rajoittamatta 2 artiklan 3 kohdan soveltamista.
Jäsenvaltioiden on perittävä ensimmäisessä alakohdassa tarkoitetulta sokerimäärältä lisäksi asetuksen (ETY) N:o 1785/81 8 artiklan 2 kohdan kolmannen alakohdan a alakohdassa tarkoitettua myyntiajankohtana sovellettavaa varastointimaksua vastaava määrä.
2. Jäsenvaltioiden on toteutettava tarvittavat toimenpiteet tämän artiklan soveltamiseksi erityisesti tapauksissa, joissa asianomainen yritys vetoaa ylivoimaiseen esteeseen.
6 artikla
Kumotaan asetus (ETY) N:o 103/69.
7 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Edellä olevan 1 artiklan 1 kohdan säännöksiä ei sovelleta Kreikassa markkinointivuodesta 1981/1982 markkinointivuoteen 1982/1983 toteutettavien sokerin siirtojen osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä tammikuuta 1982.

Labels: 3
4
17
6